Presuda Općeg suda od 10. srpnja 2024. – Mađarska/Komisija
(predmet T-104/22)1
„Pristup dokumentima – Uredba (EZ) br. 1049/2001 – Dokumenti koji se odnose na korespondenciju koju su mađarska tijela uputila Komisiji vezano za nacrt poziva na podnošenje prijedloga koji Unija sufinancira u okviru europskih strukturnih i investicijskih fondova – Dokumenti koji potječu iz države članice – Prigovor koji je istaknula država članica – Iznimka koja se odnosi na zaštitu postupka odlučivanja – Pojam ‚dokumenti koji se odnosi na pitanje o kojem institucija još nije odlučivala’ – Obveza obrazlaganja – Lojalna suradnja”
Jezik postupka: mađarski
Stranke
Tužitelj: Mađarska (zastupnici: M. Fehér i G. Koós, agenti)
Tuženik: Europska komisija (zastupnici: C. Ehrbar, A. Spina i A. Tokár, agenti)
Predmet
Tužbom na temelju članka 263. UFEU-a Mađarska zahtijeva poništenje Odluke Europske komisije od 14. prosinca 2021. kojom se trećoj strani koja ga je tražila, na temelju Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.), odobrava pristup korespondenciji koju su mađarska tijela uputila Komisiji vezano za nacrt poziva na podnošenje prijedloga.
Izreka
Tužba se odbija.
Mađarskoj se nalaže snošenje troškova, uključujući one koji se odnose na postupak privremene pravne zaštite.
____________
1     SL C 158, 11. 4. 2022.